open-index/open-wikipedia-markdown huggingface dataset:
2001 Mars Odyssey

**2001 Mars Odyssey** je automatska svemirska sonda američke svemirske agencije NASA-e. Lansiran je 7. aprila 2001., a cilj mu je traženje vode na Marsu i istraživanje Marsa.

### Ulazak u orbitu i lansiranje

Mars Odyssey je lansiran na raketi Delta II sa Cape Canaverala na Floridi (nakon 53 minute su naučnici prvi put primili Odysseyeve signale), a do Marsa je stigao 24. oktobra 2001. Nakon zračnog kočenja u trajanju od 244 sekunde, letjelica je ušla 23. oktobra 2001. u orbitu Marsa (Mars Odyssey je mogla ponijeti i do 200 kg goriva). S prilično eliptične orbite 201&nbsp;km - 500&nbsp;km letjelica je dovedena u kružnu orbitu od približno 400&nbsp;km.

Tijekom slijedećih mjeseci letjelica se pripremala za fazu mapiranja. Prvo je trebalo razviti antenu za komunikaciju koja u promjeru ima 1,3 metra. Da bi bili sigurni da se antena dobro razvila, znanstvenici su preko noći provjeravali mogućnost okretanja antene u različite položaje.

Napokon, poslane su i prve slike - snimana je Marsova polarna kapa koja ima promjer od 900&nbsp;km i sve se više smanjuje jer je na Marsu kasno proljeće.

### Instrumenti

Masa Mars Odysseya je pri lansiranju iznosila 725&nbsp;kg, uključujući 348,7&nbsp;kg goriva. Letjelica je većinom izrađena od aluminija i titana.

* THEMIS (Thermal Emission Imaging System) - težak 11,2 kilograma, dimenzije: 54,5 x 37 x 28,6&nbsp;cm. Troši 14 W električne energije.
* GRS (Gamma Ray Spectrometer) - težak 30,5 kilograma, dimenzije: 46,8 x 53,4 x 60,4&nbsp;cm. Troši 32W el.energije. Neutronski spektrometar - dimenzije: 17,3 x 14,4 x 31,4&nbsp;cm. High-energy neutron detector - dimenzije: 30,3 x 24,8 x 24,2&nbsp;cm.
* MARIE (Mars Radiation Environment Experiment) - težak 3,3 kilograma, dimenzije: 29,4 x 23,2 x 10,8&nbsp;cm. Troši 7W el.energije.

### Električna energija

Električna energija se sprema u 16 nikal-vodikovih baterija.

### Vanjske veze

* http://mars.jpl.nasa.gov/odyssey/
* http://www.lanl.gov/orgs/pa/News/MarsOdyssey.html 
* http://www.marsnews.com/missions/odyssey/
* https://web.archive.org/web/20010331101612/http://www.space.com/missionlaunches/missions/mars_odyssey_sr.html
Bankovni račun

**Bankovni račun** je finansijski račun kojim se evidentiraju finansijske transakcije između klijenata i njihove banke. Svaki račun ima svoj broj koji je različit za svaki poseban račun. 

## Podela računa
Bankovni računi mogu imati pozitivan (kreditni) bilans, gde banka duguje novac kupcu; ili negativan, (debitni) bilans, gde kupac duguje novac banci.

Uopšteno, računi otvoreni u cilju održavanja kreditnih bilansa se nazivaju depozitni računi, dok računi otvoreni u cilju održavanja debitnih stanja se nazivaju kreditni računi.

Neki računi su definisani po svojoj funkciji, a ne po prirodi bilansa računa. Bankovni računi namenjeni za obradu velikog broja transakcija mogu da nude i kreditne i debitne objekte i zbog toga se ne definišu lako sa polarizovanom definicijom.
 
Po nameni bankovni računi se mogu podeliti na račune za pravna i fizička lica.

## Vrste računa
* Tekući računi
* Žiro računi
* Računi oročenog depozita 
* Štedni računi
* Namenski računi
* Devizni računi

## Vanjske veze
* Tekući računi
* Bankovni računi 
* Zakon o obveznim odnosima (HR)
* Zakon o bankama
* Zakon o platnom prometu (SR)
Mars 3

**Mars 3** je sovjetska sonda lansirana s ciljem istraživanja Marsa. Identična kao i prethodnik Mars 2, sonda se sastojala od orbitera i lendera. Misija je postala značajna po tome što je prvi put ostvareno "meko" slijetanje na površinu Marsa. Uprkos tome uspjehu, lender je funkcionisao svega 20 sekundi od aktiviranja a za to vrijeme je na Zemlju poslao jednu fotografija, niske rezolucije.

Dio lendera bio je i 4,5&nbsp;kg težak rover koji je s lenderom bio spojen putem 15 m dugog kabla. Zbog brzog gubitka lendera, rover nije aktiviran.

## Izvori
* Mars 3 Lander  @ nssdc.gsfc.nasa.gov
Dampyr

**Dampyr** je talijanski horor strip koji su osmislili Mauro Boselli i Maurizio Colombo, a koji izdaje Sergio Bonelli Editore.

## Početak
Mauro Boselli je u jednom intervjuu objasnio da je ideju za strip imao još osamdesetih godina dvadesetog stoljeća, ali da nije imao i odgovarajuću polaznu točku. Ideju su mu dali sukobi u bivšoj SFRJ i prva epizoda stripa opisuje upravo te događaje mada se nigdje precizno ne spominju mjesta niti imena ljudi, ali crteži obiluju prepoznatljivim panoramama grada pod opsadom i ruševinama sela te posljedicama etničkog čišćenja. U Italiji je prva epizoda stripa objavljena u travnju 2000. godine.

## Priča
Prema viđenju autora stripa, pravi vampiri su "gospodari noći", "arhivampiri", koji odudaraju od klasičnih prikaza vampira. Sunčeva svjetlost ih ne ubija, a ne zaobilaze ni crkve. U stanju su praviti vizije; te i druge, manje moćne vampire koji čine njihov čopor. Protiv njih se bori dampir - sin arhivampira i žene. On nije pravi vampir, ali ima neke njihove moći. Npr., njegova krv je otrovna za vampire, te mu je starenje znatno usporeno. Glavni lik je u ovom slučaju Harlan Draka, koji je rođen 1945. godine. Iako na početku radnje ima već 50 godina, on izgleda kao da ima 30. U pohodu na vampire, njemu pomažu Emil Kurjak, bivši vojnik i Tesla Dubcek, vampirica koja se odmetnula od svoje vrste nakon što je Harlan ubio njezinog gospodara. Svi likovi su predstavljeni u prvoj epizodi stripa. Radnja prve dvije epizode odvija se na Balkanu i u njima je prikazan krvavi sukob na prostoru bivše Jugoslavije. Radnja ostalih epizoda smještena je u Afriku, Rusiju, Transilvaniju, kao i srednjoeuropske gradove poput Berlina i Praga.

## Likovi
Autori tvrde da je lik Dampyra stvoren prema staroj balkanskoj legendi o dampiru. Glavni lik, Harlan, nacrtan je po liku britanskog glumca Ralph Fiennes, a Tesla podsjeća na pjevačicu Annie Lennox iz grupe Eurythmics. I drugi likovi koji se pojavljuju su rađeni prema uzoru na slavne osobe. Pali anđeo Caleb Lost rađen je prema liku Davida Bowiea, dok je Calebov neprijatelj Nergal nacrtan po liku Vincenta Pricea.
Begov Han

**Begov Han** je naseljeno mjesto u Bosni i Hercegovini u opštini Žepče koja pripada entitetu Federacija Bosne i Hercegovine. Na popisu stanovništva 1991. u njemu je živjelo 1.041 stanovnika.

## Geografija

## Historija

## Stanovništvo

## Privreda

## Reference

## Vanjske veze

* Sajt opštine Žepče
Michael Essien

**Michael Kojo Essien** (Accra, 3. prosinca 1982.) je fudbaler iz Gane. Igra na poziciji zadnjeg veznog. Član je azerbajdžanskog Sabaila, a do 2014. godine je bio i aktivni reprezentativac.

## Karijera

Esjen je karijeru počeo u klubu Liberti. Nakon nastupa za reprezentaciju za igrače mlađe od 17 godina 1999. godine privukao je pažnju mnogih evropskih klubova među kojima je bio i Mančester junajted koji ga je doveo na probu u aprilu 2000. jula 2000. Esjen postaje član francuske Bastije. Iako u početku nije bio u prvom planu česte povrede igrača koji su igrali u odbrani i na sredini terena obezbedile su mu mesto u timu. Nakon nekoliko odličnih partija francuska javnost ga je upoređivala sa Patrikom Vijerom. U sezoni 2002/03. Bastije se plasirala u UEFA kup, a Mikael je bio jedan od najboljih igrača te sezone u kojoj je postigao 6 golova. Ubrzo potom su mu usledile ponude od Pari Sen Žermena, Olimpik Liona i Olimpik Marseja. Esjen je ubrzo prihvatio ponudu Liona koja je iznosila 7.8 miliona evra. Sa Lionom je osvojio Ligu 1 dve sezone uzastopno (2004, 2005.) i bio je izabran za najboljeg igrača prvenstva Francuske 2005. Esjen je 14. avgusta 2005. potpisao ugovor sa Čelsijem vredan 38,5 miliona evra. Debitovao je 21. avgusta protiv Arsenala. Sa Čelsijem je osvojio Premijer ligu 2006. i FA i Liga kup 2007. U sezoni 2006/07. bio je izabran za najboljeg igrača Čelsija te sezone, dok je njegov gol protiv Arsenala proglašen za najlepši gol Čelsija u toj sezoni. (snimak gola) Sa Čelsijem ima ugovor do 2013. godine.

### Reprezentacija
* Za seniorsku reprezentaciju Gane je odigrao 58 utakmica i postigao 9 golova. Debitovao je 21. januara 2002. protiva Maroka. Bio je član ekipe koja je nastupala na Svetskom prvenstvu 2006. Umirovio se 2014. godine.

## Trofeji i nagrade
### Lion
* Liga 1 2004, 2005.
### Čelsi
* UEFA Liga šampiona: 2011/12.
* Premijer liga 2006.
* FA kup 2007.
* Engleski Liga kup 2007.

### Individualne
* Najbolji Afrički igrač prema izboru BBC-ja 2006/07.
* Najbolji igrač Čelsija 2006/07.
* Najbolji igrač Francuskog prvenstva 2005.

## Vanjske veze

* Zvanični sajt
Mars Science Laboratory

***Curiosity*** /bos. znatiželja/ (**Mars Science Laboratory** - **MSL**), NASA-in rover namijenjen istraživnju Marsa. Lansiran 26. novembra 2011., na cilj bi trebao stići u augustu 2012.

Planirano je da Mars Science Laboratory godinama istražuje Mars i pokuša dati odgovore o tome, šta se događalo na Marsu tokom prošlih vremena, ali i informacije koje će omogućiti pripremu budućih ljudskih misija na Mars. Dva puta duži, i tri puta teži nego Mars Exploration Roveri Spirit i Oportunity, Mars Science Laboratory bi sakupljao uzorke zemlje i stijena, i analizirao ih na prisustvo organskih komponenti, te istraživao uslove okoline, koja je možda u prošlosti bila pogodna za život. 

Misija bi u potpunosti trebala imati međunarodni karakter. Hidrogenski detektor za lociranje vode je izradila Ruska svemirska agencija, meteorološke instrumente špansko Ministarstvo za obrazovanje i nauku, a spektometar Kanadska svemirska agencija u saradnji sa Max Planck Institutom za hemiju u Njemačkoj. 

Mars Science Laboratory bi trebala biti prva planetarna misija koja bi za spuštanje na Mars koristila slične tehnike koje koristi Space Shuttle pri ulasku u Zemljinu atmosferu. Na taj način bi letjelica mogla putovati na pojedine lokacije na planeti prije nego što bi se spustila na određrno mjesto. Prije nego što bi dotakla tlo letjelica bi aktivirala padobran i rakete koje bi je dodatno usporile. Ovakvo sletanje bi se onda moglo izvesti u nekom krateru ili kanjonu na planeti.

Dio opreme su i nekoliko kamera za snimanje i analizu terena, mikroskopi, laserski uređaji za ispitivanje materijala i za isparavanje tankih slojeva sa površine stijena i mogućnost analize podzemnog materijala, alfa i X-spektrometri, detektori radijacionih zračenja, plinski hromatograf, maseni spektrometar, kao i uređaji za detekciju organskih oblika života, što je poslije izuzetno uspješnih misija Viking 1 i 2 iz sredine sedamdesetih godina prošlog vijeka, prvi pokušaj da se na toj planeti ciljano traži život.

## Reference
Borci (Jezero)

**Borci** su naseljeno mjesto u Bosni i Hercegovini u opštini Jezero koja pripada entitetu Republika Srpska. Na popisu stanovništva 1991. u njemu je živjelo 227 stanovnika.

## Geografija

## Historija
Borci su se prije rata u Bosni i Hercegovini nalazili u sastavu opštine Jajce.

## Stanovništvo

## Privreda

## Reference

## Vanjske veze

* Sajt opštine Jezero
Phobos-Grunt

**Phobos-Grunt** (Fobos-Grunt) je bio ruski pokušaj istraživanja Marsa i njegovog satelita Fobosa. Cilj misije je bio sletjeti na Fobos, prikupiti uzorke tla i vratiti ih na Zemlju. Fobos-Grunt je sa sobom nosio i kineski orbiter Yinghou-1 i eksperiment LIFE.

Sonda je uspješno lansirana 9. novembra 2011. iz Bajkonura u nisku orbitu, ali nije naknadno upalila raketne motore, koji su je trebali poslati u stazu prema Marsu. Osim problema sa pogonom, sonda nije odgovarala na signale sa Zemlje. Nakon 2 mjeseca neuspješnih pokušaja stupanja u kontakt, Fobos-Grunt je na kraju izgubio visinu zbog otpora vazduhau višim slojevima atmosfere, i 15. januara pao u Tihi ocean zapadno od Čilea.

## Vanjske veze

* http://nssdc.gsfc.nasa.gov/nmc/spacecraftDisplay.do?id=2011-065A 
* http://phobos.cosmos.ru/index.php?id=285&L=2
Salisbury Island (Nunavut)

**Ostrvo Solisberi** () je jedno od ostrva u kanadskom arktičkom arhipelagu. Ostrvo je u sastavu kanadske teritorije Nunavut. 

Površina iznosi oko 804 km².

Ostrvo je nenaseljeno.

## Povezano
* Ostrvo Solzberi (Rusija)
Spirit (rover)

***Spirit*** (**Mars Exploration Rover - A**, **MER-A**), je NASA-in robotski rover na Marsu aktivan u periodu od 2004. do 2010. i prvi od dva rovera iz programa Mars Exploration Rovers. Uspješno je sletio na Mars 4. januara 2004 (4:35 UTC, MSD 46216 3:35 AMT, 26 Tula 209 Darijski), tri sedmice prije ''Opportunityja'' (MER-B) i na drugoj strani planete. Ime za ovaj rover je izabrano kroz NASA-ino sponzorsko takmičenje studentskih eseja.

Nakon što je rover kompletirao svoju 90 dana dugu misiju, a njegove baterije se dopunile energijom iz solarnih ploča, nastavio je sa daljim istraživanjima. Umjesto predviđenih 90 dana Spirit je radio 20 puta duže, prešavši i dužinu od 7730 m umjesto planiranih 600 m.  Na taj način je omogućio iscrpniju geološku analizu marsovskih stijena i površinskih oblika planete. Naučni rezultati prve faze (90 dana) istraživanja su objavljeni u specijalnom izdanju poznatog naučnog magazina Science. 

U aprilu 2009. godine rover je zapeo u pijesak bez mogućnosti da se iz njega izvuče. Posljednja komunikacija s *Spiritom* ostvarena je 22. marta 2010. nakon čega je zbog malo raspoložive električne energije, najvjerovatnije započeo hibernacijski način rada. 

Pokušaji da se s roverom uspostavi veza službeno su prekinuti 24. maja 2011. 

## Reference
Opportunity

***Opportunity*** (**Mars Exploration Rover - B**, **MER-B**), NASA-in robotski rover na Marsu, drugi i jedini aktivni iz programa Mars Exploration Rovers. Lansiran 2003. godine, na ravnicu Meridiani Planum sletio je 25. januara 2004 (05:05 UTC, MSD 46236 14:35 AMT, 18 Scorpius 209 Darijski).

Detalji misije uključuju kompletiranje primarne zadaće od 90 sola (marsovskih dana), otkriče ekstramarsianskog meteorita (u Meridiani Planumu) i izučavanje Victoria kratera (duže od dvije godine). Rover je preživio pješčanu oluju 2007. godine, te je dostigao krater Endeavour 2011.  Nakon stanja mirovanja tokom marsovske zime nastavio je s kretanjem u maju 2012. 

## Reference
Rosetta (letjelica)

***Rosetta*** je svemirska sonda Evropske svemirske agencije (ESA) lansirana sa ciljem istraživanja kometa 67P/Čurjumov–Gerasimenko. Lansirana je 2. marta 2004. iz svemirskog centra u Francuskoj Gvajani pomoću rakete Ariane 5G. Sastoji se od dvije glavne komponente: sonde *Rosetta* i landera ''Philae''.

Na putu do kometa, *Rosetta* je preletjela u blizini asteroida 2867 Šteins i 21 Lutetia, i izvela nekoliko gravitacijskih praćki zahaljujući Zemlji (3) i Marsu (1). 

12.11. 2014., postala je prva letjelica u ljudskoj historiji koja je uspješno sletjela na jedan komet i vratila informacije o istom prema Zemlji. 14.6. 2015., nakon podugog zatišja, letjelica se probudila iz hibernacije te ponovno uspostavila komunikaciju sa Zemljom.

## Reference
Kamenice (Jajce)

**Kamenice** je naseljeno mjesto u Bosni i Hercegovini u opštini Jajce koja pripada entitetu Federacija Bosne i Hercegovine. Na popisu stanovništva 1991. u njemu je živjelo 201 stanovnika.

## Geografija

## Historija

## Stanovništvo

## Privreda

## Reference

## Vanjske veze
Mariner 4

**Mariner 4** je NASA-ina svemirska letjelica namijenjena istraživanju Marsa, četvrta iz programa Mariner. Lansiran je 28. novembra 1964. pomoću rakete Atlas-Agena D iz Cape Canaverala. Kraj Marsa je preletio 14-15. jula 1965. i pri tome na Zemlju poslao prve fotorgafije njegove površine.

Komunikacija sa sondom prekinuta je 21. decembra 1967.

## Reference
Mariner 6

**Mariner 6**, prva od dvije letjelice koje je NASA lansirala s ciljem istraživanja Marsa u okviru programa Mariner. Lansiran je 24. 2. 1969. iz Cape Canaverala. Naučni instrumenti na letjelici počeli su prikupljati podatke 29. 7., 50 sati prije najbližeg prilaza planetu. Prilaz je ostvaren 31. 7. počevši od 05:03 UTC i za to je vrijeme snimljeno 26 fotografija.

## Izvori
* Mariner 6  @ nssdc.gsfc.nasa.gov
Sabahski sunnet

**Sabahski sunnet** ima 2 rekata.

## Prvi rekat
Na prvom rekatu uči se Subhaneke:
Subhaneke Allahumme ve bihamdike ve tebarekesmuke ve te'ala džedduke ve la ilahe gajruke.

Zatim se uče Euza, Bismilla i sura Fatiha, koja je obavezna na svim rekatima svih namaza, osim dženaze-namaza:

:E'ūzu billāhi mineš-šejtānir-radžīm

:Bismillāhir-rahmānir-rahīm

:1. Elhamdu lillāhi rabbil-'ālemīn

:2. Errahmānir-rahīm

:3. Māliki jevmid-dīn

:4. Ijjāke na'budu ve ijjāke neste'īn

:5. Ihdines-sirātal-mustekīm

:6. Sirātallezīne en'amte 'alejhim

:7. Gajril-magdūbi 'alejhim ve led-dāllīn.

Zatim se uči jedan duži ili tri kraća kur'anska ajeta. Kod nas je u praksi da se uči jedna kraća sura, čime se ispunjava ovaj uvjet.

Ta sura može, npr., biti sura Kevser:

:1. Innā ea'tajnā kel-kevser

:2. Fe salli li Rabbike venhar

:3. Inne šānieke huvel-ebter. 

Zatim se obavi ruku', sedžda i ustane se na drugi rekat.

## Drugi rekat
Na njemu se uči Bismilla, Fatiha i duži ajet ili tri kraća ajeta ili kraća sura, ali ono što se uči treba biti različito od onog što se učilo na prvom rekatu. Zato navodimo suru Ihlas:

:1. Kul huvallāhu ehad

:2. Allāhus-samed

:3. Lem jelid ve lem jūled

:4. Ve lem jekun lehū kufuven ehad. 

Zatim se obavi ruku' i sedžda.

## Sjedenje
Poslije toga je sjedenje na kojem se uči *Ettehijjātu*, salavati i dova, a na kraju se preda selam.
Lahar

**Lahar** je oblik blatnog ili urušenog toka sastavljen od mulja, piroklastičnih materijala, stijena i vode. Lahar teče općenito nakon vulkanske erupcije rutom kojom mu je najlakše proći. Izraz lahar je skraćenica i dolazi iz javanske riječi *berlahar*.

## Opis

Lahar je indonežanska riječ koja označava vulkanske blatne tokove. Lahari imaju istu čvrstinu i viskoznost te veoma sličnu gustoću kao beton. Dok teku veliki su problem, a kada prestanu teći još su veći. Jer čim se lahar zaustavi pretvara se u netekuću, čvrstu masu. Primjer toga je lahar koji je dobio ime *Osceola*. On je navalio iz planine Rainier prije 5.600 godina prema kanjonu rijeke White River u američkoj saveznoj državi Washingtonu te stvorio zid visine 140 metara površine 330 četvornih metara. Lahari mogu formirati svoju putanju, bez obzira na to da li je ona već predisponirana nekom strukturom, a ova činjenica otežava mogućnost predviđanja smjera i brzine kretanja ovih tokova. Međutim, lahar kad izađe iz svog toka sve više slabi te čak i najslabija drvena koliba može izdržati nalet, ali će je blato vjerovatno prekriti do vrha što će dovesti do urušavanja zbog pritiska na zidove i krov kolibe. Viskoznost lahara se smanjuje sa vremenom i količinom kiše, mada blato očvrsne ubrzo nakon zaustavljanja toka.

Njegovi tokovi mogu imati smrtne posljedice zbog svoje razorne moći i brzine. S mogućnošću da može teći brzinom višom od 100 kilometara na sat s udaljenosti veće od 300 kilometara može izazvati katastrofalne štete na svom rušilačkom putu. Primjer toga je lahar iz 1985. koji se spustio na naseljeni grad Armero ispod kolumbijskog vulkana Nevado del Ruiz. U toj je tragediji, prema procjenama, život izgubilo oko 23.000 ljudi jer je grad prekrio lahar visine od 5 metara. Što se tiče smrti od vulkanskih posljedica na lahare otpada oko 17 % ukupnih žrtava.

## Uzroci

Lahari imaju nekoliko mogućih izvora.

* Snijeg i ledenjaci se mogu otopiti pod utjecajem lave što izaziva piroklastične tokove i lahare.
* Kada se lava pomješa na svome izlasku s blatom i mokrom zemljom na padinama vulkana što dovodi do pojave lahare velike gustoće
* Također, poplave mogu biti izvori lahara. Otapanje ledenjaka ili prelijevanje jezera dovode do lahara koji se nazivaju i glacijalni tokovi ili *jökulhlaup*
* Voda iz kraterskog jezera pomješana s vulkanskom erupcijom

Lahari se ne moraju nužno vezivati uz vulkane i njegove nuspojave. Lahari se mogu pojavljivati i bez bilo kakve vulkanske aktivnosti. Primjeri toga su:

* Otapanje snijega i ledenjaka tijekom razdoblja blage, nehladne klime
* Potresi ispod ili u blizini vulkana mogu dovesti do kretanja blata i vulkanskog pepela, koji se stapaju u lahar
* Kiša ili tajfuni mogu navlažiti tlo, a snažni vjetrovi koji pušu dovode do gibanja materijala niz padinu

## Izvori


## Vanjske veze

* Školske stranice o laharima
* USGS web-stranica o laharima
* Lahar Mount Rainiera 
* USGS- Kako normalni živjeti podno Rainera zbog lahara
Branko Pešić

**Branko Pešić** (1922 – 1986), učesnik Narodnooslobodilačke borbe, društveno-politički radnik Socijalističke Republike Srbije i junak socijalističkog rada. U periodu od 1964. do 1974. godine obavljao je funkciju predsednika Skupštine grada Beograda.

## Biografija
Rođen je 1. oktobra 1922. godine u Zemunu, gde je završio osnovnu školu i gimnaziju. Potom je studirao pravo na Beogradskom univerzitetu. Još kao učenik zemunske gimnazije, pristupio je omladinskom revolucionarnom pokretu i postao član Saveza komunističke omladine Jugoslavije (SKOJ).

Posle Aprilskog rata i okupacije Kraljevine Jugoslavije, 1941. godine, napustio je studije i pristupio Narodnooslobodilačkom pokretu. Najpre je politički delovao u okupiranom Zemunu i njegovoj okolini, gde je učestvovao u pripremi i organizaciji sabotaža i diverzija protiv okupatora. Kasnije je otišao u partizane, pa je sa vojvođanskim brigadama prešao u Bosnu. U Narodnooslobodilačkog rata nalazio se na dužnostima političkog komesara bataljona, komande mesta i komande vojnog područja. U članstvo Komunističke partije Jugoslavije (KPJ) primljen je 1942. godine.

Posle oslobođenja Jugoslavije, završio je Višu političku školu „Đuro Đaković“ i nalazio se na raznim dražvno-političkim dužnostima. Bio je član i sekretar Mesnog komiteta KP Srbije u Zemunu, sekretar Mesnog komiteta SKOJ-a u Zemunu i MK SKOJ-a za grad Beograd, član i sekretar Gradskog komiteta Saveza komunista Srbije i predsednik Gradskog odbora SSRN u Beogradu.

Član Biroa Centralnog komiteta Narodne omladine Srbije, predsednik Skupštine opštine Zemun (1955 – 1958), instruktor u Centralnom komitetu Saveza komunista Srbije, sekretar za rbni promet u Izvršnom veću Socijalističke Republike Srbije, predsednik Skupštine grada Beograd (1964 – 1974) i potpredsednik Predsedništva SR Srbije.

Za narodnog poslanika Republičke skupštine SR Srbije i Savezne skupštine SFRJ, biran je u više mandata. Za člana Centralnog komiteta Saveza komunista Srbije biran je na Četvrtom i Petom kongresu SKS.

Umro je 4. februara 1986. godine u Zemunu.

Bio je jedan od najpopularnijih gradonačelnika Beograda, a u vreme njegovog mandata izgrađeni su mnogi važni kapitalni objekti: Mostarska petlja, most „Gazela“, Terazijski tunel i drugi. U vreme Pešićevog mandata usvojen je i ambiciozni plan spuštanja Beograda na reke (Beograd na Savi), izgradnje Beogradskog železničkog čvora i Beogradskog metroa.

Nosilac je Partizanske spomenice 1941. i drugih jugoslovenskih odlikovanja, među kojima je Orden junaka socijalističkog rada.

## Literatura
* **Jugoslovenski savremenici: ko je ko u Jugoslaviji**. „Hronometar“, Beograd 1970. godina.
The Jewel of Medina

**„Dragulj Medine“** () je istorijski roman o životu Aiše, Muhamedove žene koji je napisala Šeri Džons. Dragulj Medine je u suštini fikcija iako se zasniva na nekim činjenicama.

## Kontroveze oko sadržaja i objavljivanja

Roman je izazvao žestoku reakciju muslimanske zajednice širom sveta zbog "podvrgavanja ruglu istorije muslimana i najznačajnijih ličnosti Islamske religije i kuture".
Prema tekstu u Volt strit žurnalu, planovi za objavljivanje su poremećeni kada je profesor sa Univerziteta Teksas Denis Spelberg video kopiju knjige te je odlučio da upozori muslimanski svet o romanu koji, po njegovom mišljenju, "ismeva muslimane i njihovu istoriju".
Ubrzo je izdavač, Random haus u strahu da izazove reakciju muslimana nalik onoj koja je usledila po objavljivanju karikatura proroka Muhameda u danskim novimama, povukao knjigu.

### Izadanje na srpskom

U Srbiji je roman objavila izdavačka kuća Beobuk (Beobook) tokom avgusta 2008. ali je veoma brzo povučena iz prodaje usled pritisaka islamske zajednice. Izdavač je 15 septembra 2008. objavio da je vratio roman u prodaju. Vlada Srbije je istog dana izrazila žaljenje što su: *izdavanjem knjige "Dragulj Medine" u Srbiji, zarad komercijalnih interesa, zanemarena i povređena osećanja pripadnika islamske veroispovesti.* te je izrazila zabrinutost što *Izdavanje ove knjige, s obzirom na složenu i osetljivu političku situaciju u svetu, nije u interesu borbe za očuvanje teritorijalnog integriteta i suvereniteta Srbije*. Povodom ovakvih reakcija Islamske zajednice i Vlade Srbije, oglasili su se mnogi građanski opredeljeni intelektualci i nevladine organizacije, smatrajući da se Islamska zajednica oglušila o principe sekularne države , a da je Vlada Srbije neopravdano podlegla pritiscima Islamske zajednice .

## Reference
Nemačko državljanstvo

**Državljanstvo Savezne Republike Nemačke** mogu dobiti svi oni koji imaju bar jednog roditelja koji je poreklom nemcac i koji ima nemačko državljanstvo.

Nemački Bundestag je 1999. godine izglasao novi zakon o državljanstvu po kojem procedura za sticanje nemačkog državljanstva je olakšana za decu koja su rođena u Austriji. Taj zakon je definitivno stupio na snagu 2000. godine.

Procedura za sticanje državljanstva je takođe olakšana za osobe koje su se odrekle svog prethodnog državljanstva.

Osobe koje su sklopile brak sa nemačkim državljaninom ili državljankom imaju velike šanse da dobiju državljanstvo ali pod uslovom da brak traje najmanje 5 godina.

Imaju pravo da dobiju nemačko državljanstvo i svi oni (bez obzira na poreklo) koji su učinili velika i dobrotvorna dela za Saveznu Republiku Nemačku.

Savezna Republika Nemačka je država članica Evropske Unije dakle ko dobije državljanstvo te zemlje automatski postaje i državljanin Evropske Unije i ima pravo obratiti se za pomoć diplomatiskim predstavništima ne samo Nemačke nego i EU-a.

## Povezano

* Nemačka
* Državljanstvo
* Evropska Unija
Austrijsko državljanstvo

**Državljanstvo Republike Austrije** mogu dobiti svi oni koji imaju bar jednog roditelja koji je poreklom iz Austrije i koji ima austrijsko državljanstvo.

Procedura za sticanje austrijskog državljanstva je olakšana za decu koja su rođena u Austriji.

Procedura za sticanje državljanstva je takođe olakšana za osobe koje su se odrekle svog prethodnog državljanstva.

Osobe sa desetogodišnjim boravkom u Republici Austriji imaju pravo da zatraže i dobiju državljanstvo te iste.

Osobe koje su sklopile brak sa austrijskim državljaninom ili državljankom mogu dobiti državljanstvo ali pod uslovom da brak traje najmanje 5 godina.

Austrija je država članica Evropske Unije dakle ko dobije državljanstvo te zemlje automatski postaje i državljanin Evropske Unije i ima pravo obratiti se za pomoć diplomatiskim predstavništima ne samo Austrije nego i EU-a.

Republika Austrija ima zakon o dvojnom državljanstvu, dakle moguće je dobiti austrijsko državljanstvo a istovremeno sačuvati i državljanstvo zemlje porekla. - ovo vise ne vazi. Ko zeli austrijsko drzavljanstvo, mora se odreci svog prvobitnog.

Mnogi Hrvati u Austriji imaju i hrvatsko i austrijsko državljanstvo.

## Povezano

* Austrija
* Državljanstvo
* Evropska Unija
Srpsko državljanstvo

**Državljanstvo Republike Srbije** mogu dobiti svi oni koji imaju bar jednog roditelja koji je poreklom iz Srbije i koji ima srpsko državljanstvo.

Narodna skupština Republike Srbije 14. decembra 2004. godine donela je Zakon o državljanstvu Republike Srbije.
Taj zakon je stupio na snagu 29. decembra 2004. godine a primena tog zakona je počela 27. februara 2005. godine.

Procedura za sticanje srpskog državljanstva je olakšana za decu koja su rođena u Srbiji. Procedura za sticanje državljanstva je takođe olakšana za osobe koje su se odrekle svog prethodnog državljanstva. Osobe sa desetogodišnjim boravkom u Srbiji imaju pravo da zatraže i dobiju državljanstvo te iste.

Osobe koje su sklopile brak sa srpskim državljaninom ili državljankom mogu dobiti državljanstvo ali pod uslovom da brak traje najmanje 3 godine.

Zahtev za dobijanje državljanstva Republike Srbije treba da se preda u policijskim upravama po mestu prebivališta, a ako živite u inostranstvu može da se podnese i preko nadležnog diplomatsko-konzularnog predstavništva Republike Srbije.

Procedura za sticanje državljanstva Republike Srbije je posebna i traje manje za osobe koje su imale državljanstvo Socijalističke Federativne Republike Jugoslavije.

Stranci mogu na svoj zahtev biti primljeni u državljanstvo Republike Srbije pod uslovom da su punoletni, da su u radnom odnosu i da imaju najmanje tri godine neprekidno prijavljeno prebivalište na teritoriji Republike Srbije.

Republika Srbija ima zakon o dvojnom državljanstvu, dakle moguće je dobiti srpsko državljanstvo a istovremeno sačuvati i državljanstvo zemlje porekla.

## Povezano
* Republika Srbija
* Državljanstvo

## Vanjske veze
* Republika Srbija - Ministarstvo unutrašnjih poslova
Amsterdamski ugovor

**Ugovor iz Amsterdama** rezultat je rada međuvladine konferencije započete u Torinu, 1996. godine, ministri spoljnih poslova zemalja članica potpisali su ga u novembru 1997., a stupio je na snagu u junu 1999.

Najvažnije izmene uvedene Ugovorom iz Amsterdama su:
* jačanje uloge Evropskog parlamenta (veći broj odluka koje se donose postupkom zajedničkog odlučivanja),
* uvođenje fleksibilnosti,
* mogućnost suspenzije države članice iz postupka donošenja odluka,
* prenošenje dela odredaba koje se odnose na saradnju u području pravosuđa i unutrašnjih poslova (treći stub) u prvi stub EU (vizni režim, azil, sudska saradnja u civilnim pitanjima),
* uvrštavanje Šengenskog sporazuma u Ugovor,
* izmene odredaba o Zajedničkoj spoljnoj i bezbednosnoj politici, uključivanje socijalnog protokola u tekst Ugovora,
* isticanje borbe za većom zaposlenošću kao cilja Unije.
Građanstvo Evropske unije

Koncept **[[građanin|građanstva]] [[Evropska unija|Evropske unije]]** uveden je zaključenjem Mastrihtskog sporazuma 1992. godine. „Građanin unije“ je svako lice koje ima državljanstvo jedne od dražava članica Evropske unije.
Građanstvo Evropske unije ima suplementaran karakter, to jest ono dopunjuje, a ne zamenjuje nacionalno državljanstvo.
Prava i obaveze građanina Unije ne obuhvataju sva prava i obaveze koje su svojstvena državljanima država članica, pa se zato ne sme poistovećivati građanstvo Unije i državljanstvo država članica Unije.

EU građanstvo sadrži i obuhvata određena prava i privilegije unutar unije. U većini delova unije građani EU imaju ista prava kao i svojoj matičnoj zemlji članici. Ta prava uključuju:

* pravo slobodnog kretanja i prebivališta na teritoriji EU.
* aktivno i pasivno biračko pravo, to jest da biraju i da budu birani kao kandidati na lokalnim izborima i izborima za za Evropski parlament bez obzira na to u kojoj državi članici imaju prebivalište.
* pravo na diplomatsku i konzularnu zaštitu u drugoj državi izvan EU.
* pravo pisanja predstavki odnosno peticija i pritužbi pred Evropskim Parlamentom.
* pravo na obraćanje ombudsmanu ili pravo pisati(postavljanja pitanja) drugom organu Unije na jednom od službenih jezika Unije(kao i na odgovor na istom).
* pravo pristupa dokumentima Evropskog Parlamenta, Evropske Komisije ili Evropskog Saveta pod određenim uslovima. 
* slobodu pojedinca od imigracione i pasoške kontrole.
* pravo da se prijave za rad u bilo kom sektoru (uključujući državni sektor, osim u poslovima odbrane)

Zemlje članice Unije imaju zajednički izgled pasoša tamno crvena boje sa nazivom zemlje članice, nacionalni grb i natpis „Evropska unija“ (na službenom jeziku članice).

Amsterdamski ugovor koji je stupio na snagu 1. maja 1998. godine proširio je korpus prava građana Unije i predvideo zaštitu od dikriminacije po osnovu polne, rasne ili etničke pripadnosti, religijskog ubeđenja ili uverenja, inavaliditeta, starosne dobi ili seksualne orijentacije.
Peticija

**Peticija** je zahtjev za nekom promenom koji je potkrepljen sakupljenim potpisima zainteresovanih osoba. Često se koristi da bi se uticalo na vlast neke države da usvoji ili povuče neki zakon.

U svakodnevnom žargonu, peticija je dokument koji je potpisalo mnogo ljudi, a koji je adresiran na neku zvaničnu državnu instituciju. Peticija može biti i usmena ili se može distribuirati putem Interneta. Isti pojam u pravnoj terminologiji označava zahtev podnet sudu ili administrativnom tribunalu u kome se traži neka vrsta olakšice.

## Povezano
* Internet peticija

## Vanjske veze
*Interent peticije Ujedinjenog Kraljevstva 
*Parlament i britanska trgovina robljem 1600-1807 - arhiva peticija
Gaël Monfils

**Gael Monfils** (rođen 1. septembra 1986) je profesionalni francuski teniser. Trenutno je treći najbolje rangirani francuski teniser, i zauzima 14. mesto na ATP listi (9. aprila 2012).

Osvojio je dve titule u pojedinačnoj konkurenciji, prvu 2005. u Sopotu, a drugu 2009. u Mecu. Bio je i finalista Pariz mastersa 2009. i 2010. i polufinalista Rolan Garosa 2008.

## Finala ATP masters 1000 serije pojedinačno

## Odnos pobjeda i poraza sa teniserima iz prvih 10
Imena prvoplasiranih tenisera su podebljana:

* **[[Andy Roddick|Endi Rodik]]**: 5–3
* **[[Marat Safin]]**: 4–0
* Radek Štjepanek: 4–3
* Janko Tipsarević: 4–2
* David Nalbandijan: 3–1
* Rišar Gaske: 3–3
* Ivan Ljubičić: 3–4
* Arno Kleman: 2–0
* David Ferer: 3–0
* Gaston Gaudio: 2–0
* Fernando Gonzalez: 2–0
* Fernando Verdasko: 2–0
* Sebastijan Grosežan: 2–1
* Stanislas Vavrinka: 2–1
* Džejms Blejk: 2–2
* Nikolaj Davidenko: 2–2
* **[[Lleyton Hewitt|Lejton Hjuit]]**: 2–3
* **[[Rafael Nadal]]**: 2–8
* Marin Čilić: 1–0
* Tomas Enkvist: 1–0
* Tomas Johanson: 1–0
* Markos Bagdatis: 1–1
* Jonas Bjerkman: 1–1
* Tomi Has: 1–1
* Tomi Robredo: 1–2
* Žo-Vilfrid Conga: 1–3
* Endi Mari: 2–3
* **[[Roger Federer|Rodžer Federer]]**: 1–6
* Tomaš Berdih: 0–1
* Giljermo Kanjas: 0–1
* **[[Juan Carlos Ferrero|Huan Karlos Ferero]]**: 0–1
* Rajner Šitler: 0–1
* Žil Simon: 0–1
* Mario Ančić: 0–2
* Robin Sederling: 0–3
* Mihail Južni: 0–3
* **[[Novak Đoković]]**: 0–12
* 
* Mardi Fiš: 0–1

## Vanjske veze

* ATP profil
* Zvanični sajt
Ombudsman

**Ombudsman** (šved.: poverenik, zastupnik), institucija koju je Švedski parlament uvedeo 1809. godine u cilju kontrole izvršne vlasti. Reč *ombudsman* u švedskom jeziku označava osobu koja „ima sluha za narod“. Ovaj *parlamentarni poverenik* imao je za zadatak da spreči da kralj i vlada ignorišu zakone. Ombudsman bi koristio ovlašćenje da od izvršne vlasti zahteva izveštaje o primeni zakona, kao i ovlašćenje da pokreće odgovarajuće postupke radi utvrđivanja odgovornosti upravnih službenika.

Danas je ombudsman inokosni državni organ koji se stara o zaštiti i unapređenju ljudskih sloboda i prava.

## U svetu
U zakonodavstvima širom sveta normirane su različite organizacije ove institucije (u Austriji je ova institucija kolegijalno telo) kao i različiti nazivi za ombudsmana: „branilac naroda“ - *Defensor del pueblo* u zemljama španskog govornog područja, kao što su Španija, Argentina, Peru i Kolumbija; „parlamentarni zastupnik za administraciju“ - *Parliamentary Commissioner for Administration*, Šri Lanka, Velika Britanija; „zaštitnik stanovnika“ - *Protecteur du Citizen*, Kanada; „branilac građana“ - *Difensore Civico*, Italija, i „zaštitnik građana“ u Srbiji.

## Delatnost zastupnika građana

Zaštitnik građana postupa u okviru Ustava, zakona, drugih propisa i opštih akata kao i ratifikovanih međunarodnih ugovora i opšteprihvaćenih pravila međunarodnog prava.

Posebnu pažnju posvećuje zaštiti: prava pripadnika nacionalnih manjina, prava deteta, prava osoba sa invaliditetom, prava lica lišenih slobode i ravnopravnosti polova.

On postupa po pritužbi građana (usmenoj ili pismenoj pritužbi *Službi zaštitnika građana*, koja po pravilu ne sme biti anonimna, i mora biti *krajnje sredstvo*) ili po sopstvenoj inicijativi, po pitanjima vezanim za nepropisan rad: organa uprave, republičkog javnog pravobranioca, odnosno organa i organizacija koja vrše javna ovlašćenja. Pri tom se u obzir uzima i obaveza navedenih organa da pri postupanju sa strankama postupaju sa savesnošću, stučnošću, nepristrasnošću, delotvornošću, uz etičnost i neizbežno poštovanje dostojanstvenosti stranke.
Po pažljivo razmotrenoj pritužbi zaštitnik građana je ovlašćen da na uviđene propuste upozori nadležne organe i zatraži od njih da propuste isprave. Ukoliko to ne učine on može preduzeti radikalnije mere kao što su obaveštavanje Skupštine, Vlade i javnosti, odnosno preporučivanje da se utvrdi odgovornost rukovodilaca organa uprave. Osim ovog procesnog ovlašćenja zaštitnik građana ima pre svega savetodavna ovlašćenja u oblasti unapređenja ljudskih prava, delujući preventivno i edukativno.

Zaštitnik građana nije ovlašćen da kontroliše rad predsednika Republike, Vlade, Narodne skupštine, Ustavnog suda i sudova i javnog tužilaštva.

## Vanjske veze
* Ekonomist o ombudsmanu u Srbiji 
* Ombudsman AP Vojvodine 
* Zaštitnik građana Republike Srbije
Patrijarh srpski Vikentije

**Patrijarh srpski Vikentije II** (svetovno *Vitomir Prodanov*; Bačko Petrovo Selo, 10/23. avgust 1890. — Beograd, 5. jul 1958.) je bio 42. vrhovni poglavar Srpske pravoslavne crkve.

## Biografija

Mirsko ime patrijarha Vikentija je bilo Vitomir Prodanov, rođen je 10/23. avgusta 1890. u Bačkom Petrovom Selu od oca Đorđa i majke Jelene. U rodnom mestu završio je osnovnu školu posle koje odlazi za Novi Sad, gde se upisuje u gimnaziju. Posle završene gimnazije, odlazi u Sremske Karlovce da uči Bogosloviju. Zamonašio se 1917. godine u Bezdinu. Od 1921. godine je bio na dužnosti sekretara Upravnog odbora manastira Karlovačke mitropolije, i tu dužnost je obavljao do 1923. godine.

Pošto se interesovao za nauku, upisao se na Filozofski fakultet u Beogradu i 1929. godine i diplomirao na grupi za istoriju.

Glavni sekretar Svetog arhijerejskog sinoda postao je 1932. godine, vikarni episkop marčanski 1936. godine, episkop zletovsko-strumički 1939. godine i administrator ohridsko-bitoljski 1940. godine.

Godine 1941. bugarski fašisti su ga proterali iz Štipa. Posle Drugog svetskog rata nije mogao da primi svoje eparhije jer je tadašnja komunistička vlast stvorila nekanonsku Makedonsku pravoslavnu crkvu, koja ni do danas nije zvanično priznata u hrišćansko-pravoslavnom svetu, tj. ta crkva nema svoju autokefalnost. U periodu 1947—1951. administrirao je Sremskom eparhijom.

Vikentije je izabran za patrijarha 1950. godine. Kao patrijarh, uspostavio je veze sa ostalim srpskim crkvama, koje su usled ratnih prilika bile dosta oslabile. Njegovim nastojanjem, uređena su i penziona pitanja pravoslavnog sveštenstva. Naime, crkveni penzioni fond je bio ukinut posle rata, a pravo na državne penzije su imali samo laici.

Patrijarh Vikentije je bio aktivan član istorijskog društva Vojvodine i neko vreme urednik *„Glasnika istorijskog društva“* Vojvodine od 1930. do 1934., a takođe je sarađivao u istorijskim časopisima iz crkvene istorije.

Patrijarh Vikentije se upokojio 5. jula 1958. pod zagonetnim okolnostima, neposredno posle sabora na kojem nije priznata Makedonska pravoslavna crkva. Grobnica patrijarha Vikentija se nalazi u Sabornoj crkvi u Beogradu, na severnom zidu priprate levo od grobnice mitropolita Mihaila.

## Vanjske veze
* Fotografija Vikentija u porodičnoj kolekciji od potomka patrijarha - praunuka: Dušana B. Hadnađeva
* Zapis sa predavanja Protojereja - stavrofora dr Predraga Puzovića profesora bogoslovskih fakulteta u Beogradu i Foči, koje je u četvrtak 17. aprila 2008. godine, održao na Tribini posvećenoj 50-oj godišnjici smrti Patrijarha Srpskog Vikentija.- Radio "Svetigora" 
* Biografija Patrijarha Vikentija (Srpska pravoslavna crkva)
Hram Svetog Save u Londonu

**Crkva Svetog Save u Londonu** je jedna od nekoliko srpskih pravoslavnih crkava u Velikoj Britaniji. Pod okriljem je Srpske patrijaršije u Beogradu, a pripada Britansko-skandinavskoj eparhiji. Crkva Svetog Save u Londonu je saborna, glavna i najveća srpska pravoslavna crkva u Engleskoj.

## Istorijat
Crkva Svetog Save sazidana je 1903. godine kao anglikanska crkva posvećena Svetom Kolumbi. Kasnije je preuređena za službu Srpske pravoslavne crkve. Osvećenje je izvršeno 1952. godine. Činodejstvovao je veliki srpski teolog i mislilac, od skoro i svetitelj, vladika Nikolaj Velimirović.

Crkvu su u početku često posećivali članovi kraljevske porodice Karađorđević, dok su živeli u izbeglištvu u Londonu. Na tom tronu je sedela i Njeno veličanstvo kraljica Elizabeta II. Jula 1957. godine ona i Njegovo visočanstvo princ Filip bili su kumovi na krštenju Marije Tatjane, ćerke jugoslovenskog princa Andreje.

To nije bilo prvi put da je britanska kraljica bila kuma na krštenju člana jugoslovenske kraljevske porodice. 24. oktobra 1945. godine, onda još uvek princeza, Elizabeta i George VI bili su kumovi Princu Aleksandru, sinu Petra II.

## Uređenje građevine
Građevina je vrlo prostrana, sa skromnim enterijerom od cigle. Ukrašena je prelepim freskama, koje su mahom kopije dela sa zidova srpskih manastira 13. veka sa područja Kosova i Metohije. Posebno je vredno pomenuti ikonostas, izrađen u duborezu od orahovog drveta i bogato ukrašen ikonama. Na dva panela su oslikana dva velika srpska sveca, Sveti Sava i otac mu Sveti Simeon. Ispred oltara su dva trona, takođe izrezbarena u orahovini. Jedan je namenjen vladici, a drugi kraljevskoj porodici.

## Vernici

Većina Srba se naselila u Londonu odmah posle Drugog svetskog rata. To su mahom bili bivši ratnici, saveznici britanske vojske, koji su došli u Veliku Britaniju ne želeći da se vrate u otadžbinu, gde je zavladao komunistički režim. Ratovi koji su pratili raspad Jugoslavije pojačali su priliv Srba. Ocenjuje se da negde oko 40 hiljada Srba živi u Londonu i bližoj okolini.

Crkvena nedeljna škola je vrlo dobro posećena. Đaci svih uzrasta uče srpski jezik, istoriju i bogosloviju. U školi rade deset učitelja dobrovoljaca. Crkvu i susednu zgradu Srpske Zajednice redovno posećuju i britanske škole da uče o pravoslavlju i srpskoj kulturi uopšte. Kolo srpskih sestara, crkveni hor, škola folklora, omladinska zajednica i duhovna grupa "Sveti Alimpije Stolpnik", čine život crkve u Londonu.

## Izvori
* http://www.spclondon.org/srpski/eparhija.html 

## Vanjske veze

* Eparhija britansko-skandinavska
Državljanstvo Republike Srpske

**Državljanstvo Republike Srpske** je definisano članom 6. Ustava Republike Srpske u kome se kaže:

*USTAV REPUBLIKE SRPSKE*

*Član 6.*

*Stav 1. člana 6. zamenjen je Amandmanom XLVII, koji glasi:*

***"Građani Republike Srpske imaju državljanstvo Republike Srpske."*** 
 
*Stav 2. člana 6. zamenjen je Amandmanom LXX, koji glasi:*

*"Građanin Republike Srpske ne može biti lišen državljanstva"*

Ipak  400 000 građana koji su protjerani  iz Federecije BiH u periodu 1992-1995 je protivustavno lišeno Državljanstva Republike Srpske

## Sticanje državljanstva Republike Srpske
Državljanstvo Republike Srpske stiče se:
* 1. porijeklom,
* 2. rođenjem na teritoriji Republike Srpske,
* 3. usvajanjem,
* 4. prirođenjem,
* 5. putem međunarodnog sporazuma.

## Povezano
* Republika Srpska
* Ustav Republike Srpske
* Ustavni sud Republike Srpske

## Reference

## Izvori
* Ustavni sud Republike Srpske: USTAV REPUBLIKE SRPSKE  
* Ministarstvo unutrašnjih poslova Republike Srpske: ZAKON O DRŽAVLjANSTVU REPUBLIKE SRPSKE 
* Službeni glasnik Republike Srpske: Zakon o izmjenama i dopunama Zakona o državljanstvu Republike Srpske 09.03.2010.  
* Agencije za informaciono društvo Republike Srpske - eSrpska: Državljanstvo Republike Srpske 
* RTRS: Pitanja i odgovori: Državljanstvo Republike Srpske (snimak) 15.05.2009. 
* Ministarstvo unutrašnjih poslova Federacije Bosne i Hercegovine: Zakon o državljanstvu Federacije Bosne i Hercegovine "Službene novine Federacije BiH", broj 43/01  

## Literatura
* Ustavni sud Republike Srpske: USTAV REPUBLIKE SRPSKE  
* [Zakon o državljanstvu Republike Srpske](http://eudo-citizenship.eu/NationalDB/docs/BIH%20Law%20on%20Citizenship%20of%20Republic%20of%20Srpska%20(original).pdf) 

## Vanjske veze
* Ustavni sud Republike Srpske 
* Ministarstvo unutrašnjih poslova Republike Srpske 
* Službeni glasnik Republike Srpske 
* Vlada Republike Srpske 
* Narodna skupština Republike Srpske
Baron Münchhausen

**Karl Fridrih Hijeronim Minhauzen** (Bodenverder, 11. maj 1720. – Bodenverder, 22. februar 1797.) je bio nemački baron.

## Biografija
Za njega postoji priča da je bio najveći lažov ikada. U srpskom jeziku se kaže da neko *laže k'o Minhauzen*, ili pak (u slengu) da *baroniše*.

Baron Minhauzen nije izmišljena već stvarna ličnost. On je kao nemački baron sa nepunih dvadeset godina pristupio ruskoj vojsci i sa njima se borio protiv Turaka. Po povratku u rodnu Nemačku izmišljao je i pričao neverovatne avanture tokom svog boravka u Rusiji, o letenju na Mesec i svom velikom junaštvu.

Mnogi su želeli da ovekoveče njegove priče, poznate danas kao Minhauzenijade. Prvi je to učinio Nemac Rudolf Raspe, dok je njegove laži ovekovečio nemački pesnik Gotfrid August Birger.

## Minhauzenov sindrom
U medicini postoji psihološki poremećaj koji se naziva Minhauzenov sindrom, koji je nazvan po ovom liku. Naime osobe koje pate od Minhauzenovog sindroma imaju neverovatnu potrebu da preuveličavaju svoje stvarne i nestvarne zdravstvene probleme. Ako zdravstveni problem nije prisutan, osobe sa ovim sindromom će je izmisliti i bez prestanka odlaziti kod lekara.
Gastonia

***Gastonia*** je bio rod nodosaurida iz rane krede, prije oko 125 miliona godina, koji je nastanjivao prostore Sjeverne Amerike. Također je prvi polakantin koji je postavljen u muzeju Denver Museum of Nature and Science, zajedno sa srodnim *[[Gargoyleosaurus]]om*. Pronađen je u istom mjestu kao i *[[Utahraptor]]*, najveći poznati dromeosaurid.

## Osobine

*Gastonia* je dostizala dužinu od 4 do 6 metara i imala tipičnu tjelesnu građu ankilosaura. Noge su bile kratke i snažne, sa zadnjim nogama nešto dužim od prednjih, a tijelo je bilo pokriveno koštanim pločama koje su činile oklop. 

Duž leđa je imala na desetke većih ploča, između kojih su se nalazile manje. Sa strane je *Gastonia* imala dosta bodlji, koje su bile najveće na ramenima. Bila je u bliskom srodstvu sa rodom *[[Polacanthus]]*, koji je kao i ona imao štit iznad zdjelice i velike bodlje na ramenima. Glavu je karakterizirao širok usjek na premaksilarnoj kosti (lat. *Premaxila*, *Os incisivus*).

Kao i svi ankilosauri, *Gastonia* se kretala na četiri noge i hranila se biljkama.

## Otkriće i vrste
Rodu *Gastonia* naziv je dao James Kirkland 1998. godine. Njegovi ostaci, koji su potpuniji nego kod ikojeg drugog polakantina, pronađeni su okrugu Grand u Utahu. Međutim, veliki broj neartikuliranih dijelova stvara problem zato što je onda teško saznati koliko je bodlji određena jedinka roda *Gastonia* zapravo imala. *Gastonia* je dobila naziv prema svoj otkrivaču, Robertu Gastonu. Robert Gaston je paleoumjetnik koji se bavi pravljenjem odljeva i replika fosila za privatne i javne kolekcije. 

Tipična vrsta, *G. burgei*, pronađena je u stijenama formacije Cedar Mountain (član Yellow Cat), za koje se smatra da su stare nekih 126 miliona godina.

## Sistematika
Porodično stablo prema Pisani *et al.*, 2002:

Kladogram prema Hill *et al.* (2003.), pojednostavljen i modifikovan. 

Analiza Thompson *et al.* iz 2012. svrstava rod *Gastonia* u Nodosauridae.

## U popularnoj kulturi
*Gastonia* je prikazana u jednom poglavlju knjige *Raptor Red* Roberta T. Bakkera u kojoj on prikazuje život jedne ženke *[[Utahraptor]]a*. Bakker je opisao njihove obrambene taktike kada jedan *[[Acrocanthosaurus]]* bezuspješno napadne mladu *Gastoniu*. Kasnije je prikazano kako se mužjaci bore za pravo na parenje i gubitnici se valjaju u barama, prilikom čega ponekada izlože svoj nezaštićeni stomak. To se temelji na ponašanju nekih današnjih životinja, a ne na direktnim fosilnim dokazima.
*Gastonia* je prikazana u jednoj epizodi serije Jurassic Fight Club u kojoj se bori sa *Utahraptorom*.

## Izvori

* 
*